OzLabs/hebrew-wiki-articles huggingface dataset:
פרדס דכה

פרדס דכה (נפוץ גם הכתיב: פרדס דקה) היא שכונה בדרום יפו, המשתרעת על פני כ-70 דונם מערבית לשדרות ירושלים, בין חולון פינת ירושלים נווה גולן לבין יפו ג'. בשכונה מתגוררות כ-120 משפחות המונות כ-700 בני אדם.

== היסטוריה ==
ראשיתה של השכונה ב-1942, אז רכש חאג' אחמד ח'ליל דכה פרדס בשטח של 23 דונם. הוא עסק בגידול ההדרים וגם הקים רפת. עם הצלחת עסקיו, התרחבו גם הקרקעות שבבעלותו. ששת ילדיו של דכה התפצלו לשלוש חמולות: דכה, סקחפי ואבו נהר. בתי השכונה חרגו עם השנים מגבולות השטח שהיה בבעלותו של דכה, והם כוללים כיום גם שטח בבעלות מינהל מקרקעי ישראל.

לאחר הקמת מדינת ישראל, הוקמו סביב המתחם שכונות יהודיות כנווה גולן, יפו ג' ויפו ד', והמתחם נותר כמובלעת כפרית ביניהן. לאורך השנים, לא פותחו בשכונה תשתיות, ואין בה בתי ספר, תאורת רחוב או כבישים מוסדרים. היעדרה של מערכת ניקוז גרם להצפות בשכונה כמעט מדי חורף, ובשנת 2000 אף טבע למוות ילד בן ארבע. בשנת 2005 הקימה המישלמה ליפו מערכת ניקוז בעלות של 35 מיליון שקלים חדשים. בעיה נוספת ממנה סובלת השכונה היא הפיכתה, עם השנים, למוקד של פשיעה וסחר בסמים.

ב-1996 אושר תוכנית פינוי-בינוי לשכונה המייעדת חלק מן המקרקעין ב"פרדס דכה" לשטח ציבורי פתוח וחלק לבניה רוויה של 800 יחידות דיור. בעקבות זאת, הפסיקה עיריית תל אביב-יפו לתת היתרי בנייה בשכונה, על מנת למנוע מבניית ביניים להגביל את אפשרויות הפינוי בינוי. יחד עם זאת, תוכניות הפינוי ובינוי לא התקדמו. באפריל 2010 פורסם בכלכליסט ששמואל פלאטו-שרון וחברת שיכון ובינוי מתכוונים לקנות 120 דונם בשכונת פרדס דכה, ולבנות עליהם שכונה סגורה של 3,000–2,500 יחידות דיור. פלאטו שרון העריך שהפרויקט יושלם תוך שבע שנים. כן דווח בסוף שנת 2010 על פיתוח תשתיות בשכונה.

בשנת 2008 הורתה שופטת בית המשפט המחוזי מיכל אגמון-גונן, בפסק דין תקדימי, על ביטול צו הריסה שהוצא נגד תוספת בנייה בלתי חוקית, בנימוק שכל עוד העירייה אינה מאפשרת הוצאת היתרי בנייה במשך תקופה כה ממושכת ולא מקדמת תוכניות, היא מחזיקה את תושבי השכונה כ"בני ערובה", כלשונה. השופטת חתמה את פסק דינה במשפט "תקווה אני כי בעקבות פסק דין זה, תשנה המשיבה את פועלה, והמערער, מוסא דכה, ושכניו לשכונת פרדס דכה ביפו יתעוררו לבוקר חדש". פסק הדין בוטל על ידי בית המשפט העליון אשר אישר את צו ההריסה והבית נהרס ב-17 בינואר 2010.

==קישורים חיצוניים==
* 
* 

== הערות שוליים ==

קטגוריה:יפו: שכונות
קטגוריה:תל אביב-יפו: שכונות
הינדר

הינדר (באנגלית: Hinder) היא להקת הארד רוק שנוסדה בשנת 2001 באוקלהומה סיטי שבארצות הברית על ידי המתופף קודי האנסון הגיטריסט, ג'ואי גראבי והזמר אוסטין ווינקלר.

==היסטוריה==
הלהקה התחילה את דרכה כלהקת קאברים באוקלהומה סיטי. השיר הראשון שנכתב על ידי הלהקה היה Lips of an Angel (שפתיים של מלאך) שהגיע למקום השלישי בבילבורד הוט 100.

ב-2005 חתמה הלהקה בחברת הקלטות והתחילה את העבודה על אלבומה הראשון Extreme Behavior (התנהגות קיצונית). האלבום הוכתר על ידי כמה ממגזיני המוזיקה הנחשבים באמריקה שבראשם Almusic כאלבום הרוק הגרוע של השנה. אבל בניגוד לכל הציפיות האלבום נמכר במיליונים והכניס את הלהקה למיינסטרים האמריקאי.

הסינגל הראשון שיצא מהאלבום הוא Get Stoned (תהיה מסומם) השיר לא הצליח רבות ולא הושמע הרבה ברדיו. אבל אז יצא הסינגל Lips of an Angel (שכאמור הגיע למקום השלישי) שהכניס את הלהקה לתודעה האמריקאית. הסינגל זכה להשמעות רבות ברחבי העולם והגיע למקומות הראשונים בטבלאות רבות מסביב לעולם כולל בקנדה ואוסטרליה. הסינגל מכר יותר מ 4 מיליון עותקים באמריקה. בהמשך הוציאה הלהקה עוד 3 שירים:
How Long(כמה ארוך) Better Than Me (יותר טוב ממני) אשר גם זכה להשמעה רבה ברחבי העולם וHomecoming Queen (מלכת הנשף).

האלבום מכר יותר מ 3 מיליון עותקים באמריקה מה שנתן לו מעמד של פלטינה משולשת. הוא הגיע למקום הראשון במצעד האלבומים האוסטרלי.

בשנת 2008 יצא האלבום השני של הלהקה שנקרא Take It to The Limit (קח את זה לקצה).
הסינגל המוביל מהאלבום הוא Use Me (השתמש בי). הסינגל יצא כ 3 חודשים לפני האלבום והגיע למקום שלישי במצעד השירים של המיינסטרים של בילבורד. אחריו יצא הסינגל Without You (בלעדייך) שמזכיר בסגנונו את Better Than Me וLips of an Angel.

האלבום הגיע למקום רביעי במצעד האלבומים האמריקאים כאשר הוא מכר יותר מ81 אלף עותקים בשבוע הראשון ליציאתו. האלבום מכר יותר מ-500 אלף עותקים בארצות הברית וקיבל מעמד של זהב.

עם יציאת האלבום יצאה הלהקה לסיבוב הופעות עם הלהקות Rev Theory וTrapt כמופעים פותחים.
בקיץ 2009 יצאה הלהקה לסיבוב הופעות נוסף אשר נקרא הפעם Dark Horse Tour שבו ניקלבק שימשה כלהקה המרכזית. בסיבוב הזה יצאו גם הלהקות Saving abel ופאפא רוץ'.

==קישורים חיצוניים==

* 

קטגוריה:להקות הארד רוק
קטגוריה:להקות רוק אמריקאיות
קטגוריה:להקות שהוקמו בשנת 2001
מחמוד דמרה

מחמוד דמרה (נולד ב-1961; ערבית:محمود ضمرة; תעתיק מדויק: מחמוד צ'מרה; נקרא גם אבו עווד; ערבית: أبو عوض; תעתיק מדויק: אבו עוצ) הוא מפקד לשעבר של כוח 17 ומבכירי קציני הביטחון ברשות הפלסטינית בשטחי יהודה ושומרון.

דמרה מונה למפקד כוח 17 ברמאללה, ארגון צבאי האחראי על אבטחת אישים ברשות, בשנת 1996. הוא היה אחד מהאנשים הקרובים ביותר לראש הרשות יאסר ערפאת, וזאת אף על פי שהדיח אותו מתפקיד מפקד כוח 17 ברמאללה. גם אחרי שהודח, נשאר דמרה אחד האנשים הקרובים ביותר לערפאת, בייחוד בתקופת מבצע חומת מגן, כשכוחות צה"ל כיתרו את המוקטעה בה שהה ערפאת. לאחר מות ערפאת, כאשר מחמוד עבאס נבחר לראש הרשות הפלסטינית (2005), חזר דמרה לתפקיד מפקד כוח 17, ונחשב למספר 2 של מפלגת הפת"ח.

לדמרה מיוחסים על ידי ישראל מספר פיגועים אשר בוצעו על ידי אנשי פת"ח בהוראתו של יאסר ערפאת. דמרה נחשד בכך שהורה על ביצועם וסיפק נשק והכוונה לפיגועים. הוא גם נצפה יורה פצצת אר פי ג'י לעבר טנק של צה"ל, הטנק היחיד שניזוק במהלך מבצע חומת מגן. לפי החשד, דמרה גם עמד בראש התשתית שביצעה את פיגוע הירי הסמוך לעפרה ב-31 באוקטובר 2000, שבו נהרגו זוג הורים ונפצעו 3 מילדיהם. כן מיוחסים לו מספר פיגועי ירי והנחת מטעני חבלה שכוונו נגד ישראלים.

לאחר שש שנים בהן נחשב מבוקש על ידי ישראל, נעצר דמרה ב-5 בספטמבר 2006, במהלך פעילות של כוחות צה"ל בכפר ביר זית שליד רמאללה.

==קישורים חיצוניים==
* [http://www.news1.co.il/Archive/006-D-1806-00.html?tag=08-03-13 מחמוד דמרה] באתר "חדשות מחלקה ראשונה"
* 

==הערות שוליים==

קטגוריה:פלסטינים שנולדו ב-1961
קטגוריה:פעילי פת"ח
קטגוריה:אסירים ביטחוניים בישראל
קטגוריה:משוחררי עסקת שליט
Valentines

Valentines (בעברית: יום ולנטיין) הוא המיני-אלבום הראשון של הזמרת האמריקאית מריה קארי, המאגד בתוכו חמישה שירים רומנטיים שהקליטה בין השנים 1989 עד 1998.

== רקע ==
האלבום יצא לאור במהלך שיא העבודה של קארי על הסרט בכיכובה, Glitter, לחנויות וולמארט.

השיר "Do You Know Where You're Going To?", חידוש ללהיט של דיאנה רוס, שהופיע על גבי אלבום באוסף של קארי משנת 1998, Number 1's, הופץ כסינגל לתחנות הרדיו.

== רשימת רצועות ==

==קישורים חיצוניים==

קטגוריה:מיני-אלבומי בכורה מ-2000
קטגוריה:אלבומי מריה קארי
קטגוריה:מיני-אלבומים באנגלית
קטגוריה:מיני-אלבומי חברת קולומביה רקורדס
גרשון דקל

דקל (עומד שלישי משמאל בשורה האחורית) הפועל תל אביב מניפה את גביע המדינה, 24 ביוני 1969

גרשון דקל (25 באוקטובר 1943 - 29 ביוני 2019) היה כדורסלן ישראלי. דקל, שגובהו היה 1.88 מטר, כיכב בקבוצת הפועל תל אביב בשנות השישים ואף שימש כמאמן בקבוצה לאחר מכן.

== ביוגרפיה ==
דקל נולד בקיבוץ גליל ים, גדל בקיבוץ גבעת חיים ושיחק בקבוצה המקומית. דקל היה הקלע השלישי בהישגיו בתולדות הקבוצה עם 3,462 נקודות.

גרשון דקל היה יועץ בכיר למחלקת ספורט ואימון במכללת וינגייט.

החל את דרכו כמורה לחינוך גופני בבתי ספר יסודיים ובבתי ספר תיכוניים (1969–1975).

שחקן מוביל בקבוצת הצמרת של הפועל תל אביב בליגת-העל. מלך הסלים הישראלי של קבוצת הפועל תל אביב בכל הזמנים, שחקן מוביל בזכייה בארבע אליפויות המדינה ופעמיים בגביע המדינה. שחקן נבחרת ישראל. במסגרת זו השתתף בשתי אליפויות אירופה.

אימן קבוצות בליגת-העל: מכבי רמת גן עד לסיום העונה בצמרת ליגת העל; הפועל גן שמואל עד לעלייה לליגת-העל; הפועל תל אביב, עד להגעה לגמר גביע המדינה. אימן קבוצות שונות עד לעליית ליגה: כפר ויתקין, תל יצחק, אליצור יבנה.

בשנים 1974–2002 שימש מרצה מוביל במכללות להכשרת מורים ומאמנים במכללת וינגייט, בסמינר הקיבוצים ובבית הספר למאמנים.

הפסיק לאמן בשנת 2002 לאחר שנפגע ממחלה. מאז התמקד בהעברת הידע הרב שצבר במגרש ובהוראה ובאימון על ידי יצירת מודל הוראה ואימון חדשני המחולק לשניים: (1) למורים לחינוך גופני (2) למאמנים. המודל משמש בסיס לספר "הדרך לסל" (גישה להבנת המשחק), שיצא לאור בשנת 2013 ב"הוצאת אסיף". המודל המוצג בספר הוא פריצת דרך מתודית דידקטית, בתחומי הוראה ואימון כדורסל בשני היבטים עיקריים: (1) הקניית יכולת חשיבה תוך הבנת מהלכי המשחק, (2) למידת קבלת החלטות במצבי משחק. בתחום ההקשר המדעי נכתב בספר מאמר מאת פרופסור רוני לידור, נשיא המכללה האקדמית בווינגייט, את ההקדמה כתבה ד"ר אסיה שרון.

ב-1969 אימן דקל את קבוצת הנוער של הפועל רמת גן והוביל אותה לגמר אליפות ישראל לנוער מול הפועל ירושלים (המשחק הסתיים בתוצאה 72:40 להפועל ירושלים).

בחצי הראשון של עונת 1977/78 שימש כמאמנה של בית"ר תל אביב מהליגה הלאומית.

נפטר ב-29 ביוני 2019.

== חייו האישיים ==
דקל היה אב לשישה ילדים. אחד מבניו, אור דקל, משמש כיום כמאמן קבוצת נוער במועדון הספורט עירוני נתניה. גרשון נפצע ושימש כעוזר מאמן לבנו אור דקל וכיועץ למכללת וינגייט.

==קישורים חיצוניים==

* [https://web.archive.org/web/20170315002523/http://dekelg.co.il/ הדרך לסל בגישת הבנת המשחק מאת גרשון דקל]
* 

==הערות שוליים==

קטגוריה:כדורסלנים ישראלים
קטגוריה:כדורסלני הפועל תל אביב
קטגוריה:כדורסלני נבחרת ישראל
קטגוריה:מאמני כדורסל ישראלים
קטגוריה:מאמני הפועל תל אביב בכדורסל
קטגוריה:גבעת חיים: אישים
קטגוריה:מאמני אליצור יבנה
קטגוריה:כדורסלני הפועל פתח תקווה
קטגוריה:ישראלים שנולדו ב-1943
קטגוריה:ישראלים שנפטרו ב-2019
אובר ארנה

אובר ארנה (Uber Arena) הוא אולם ספורט מקורה רב תכליתי, הממוקם בעיר ברלין שבגרמניה ומסוגל להכיל כ-17,000 צופים.

== היסטוריה ==
האולם נבנה בעלות של כ-165 מיליון אירו, ונחנך ב-10 בספטמבר 2008. בסביבות האולם מתוכננים להיבנות מספר מבני פנאי ותרבות כמו בית קולנוע, קזינו, בית מלון וכבר פאבים ומסעדות. האולם משמש את קבוצות הספורט אייסברן ברלין בענף ההוקי, את קבוצת הכדורסל אלבה ברלין וכן נערכים בו משחקי כדוריד. בנוסף לאירועי ספורט האולם מארח גם קונצרטים ומופעים, בין היתר הופיעו בו סטינג, בוב דילן והסקורפיונז.

באולם זה נערך הפיינל פור של היורוליג לעונות , ו-2023/2024.

== קישורים חיצוניים ==

* 

* [https://web.archive.org/web/20141007123519/http://www.worldstadiums.com/stadium_pictures/europe/germany/berlin/berlin_O2_world.shtml ה-O<sub>2</sub> וורלד באתר World Stadiums]

ה-O<sub>2</sub> וורלד במהלך משחק הוקי קרח

קטגוריה:אולמות כדורסל
קטגוריה:ברלין: אצטדיונים ומתקני ספורט
קטגוריה:גרמניה: אצטדיונים ומתקני ספורט
קטגוריה:אלבה ברלין
פארה פוסט

פארה פוֹסֶט (באנגלית: Farrah Fawcett; 2 בפברואר 1947 – 25 ביוני 2009) הייתה שחקנית קולנוע וטלוויזיה אמריקאית, סמל מין ודמות ידועה בתרבות הפופ של שנות ה-70 וה-80 של המאה ה-20.

==ביוגרפיה==
פוסט נולדה בשם מרי פארה לני פוסט, בעיר קורפוס כריסטי שבטקסס, הצעירה משתי בנותיהם של פאולין וג'יימס פוסט. בבית ספר שבו למדה נבחרה לתלמידה היפה ביותר בהצבעה שנערכה בקרב חבריה לספסל הלימודים, היא למדה מיקרוביולוגיה באוניברסיטת טקסס באוסטין ולאחר מכן עברה ללמוד אמנות.

== קריירה ==
בסוף שנות ה-60 ותחילת שנות ה-70, היא השתתפה בסרטוני פרסומת בטלוויזיה, שהידועה שבהם הייתה הפרסומת לשמפו בלסם של חברת וולה (Wella).

ב-1973 גילמה את מלכת היופי של טקסס בסרט הטלוויזיה "תחרות היופי האמריקאית הגדולה".

בקיץ 1976 הפיקה חברת Pro Arts כרזה בה הופיעה פוסט לבושה בבגד ים מלא בצבע אדום. הכרזה, שנמכרה מאז במעל 12 מיליון עותקים, היא הנמכרת ביותר בהיסטוריה. הצלחת הכרזה יוחסה על ידי רבים למתאר הפטמות של פוסט שבלטו מבעד לבד, מחזה ללא תקדים בתרבות האמריקנית. ב-22 בספטמבר 1976 עלתה לאוויר סדרת הטלוויזיה "המלאכיות של צ'רלי", בה גילמה את דמות המלאכית ג'יל מונרו, אך לאחר שנה היא עזבה את הסדרה.

בעקבות הסדרה והכרזה, הייתה פוסט לאייקון פופ והתסרוקת שלה הפכה מודל לחיקוי לנשים רבות. היא השתתפה בסרטים ובהם "מיירה ברקינרידג'" (1970) ו"הנשים של ד"ר טי" (2000), בסדרות טלוויזיה, והופיעה פעמיים בירחון "פלייבוי", ב-1995 ובשנת 1997, כשהייתה בת 50. שני הגיליונות האלה הפכו לרבי-מכר.

== חיים אישיים ==
פוסט הייתה נשואה לשחקן לי מייג'ורס בין השנים 1973–1982. בתקופה הזאת הייתה ידועה כפארה פוסט-מייג'ורס. בין השנים 1982–1997 היא גרה עם חברה לחיים, שחקן הקולנוע ראיין אוניל. לשניים יש בן, רדמונד אוניל, שנולד בשנת 1985 ובמשך השנים הסתבך בסמים.

שנת 2006 הייתה שנה קשה עבור פוסט. בשנה זו נפטרו מספר אנשים הקרובים אליה: הסוכן שלה ג'יי ברנשטיין והמורה הרוחני שלה אהרון ספלינג. ב-4 באוקטובר באותה שנה התגלה שהיא לקתה בסוג של סרטן המעי הגס, סרטן החלחולת. ב-2 באפריל 2009 אושפזה פוסט במצב קשה בבית חולים, שם התגלו גרורות סרטניות בכבד. ב-25 ביוני 2009 הלכה לעולמה בבית חולים בסנטה מוניקה, קליפורניה, כשהיא בת 62.

== קישורים חיצוניים ==

* 
* 
* 
* 
* 
* [http://www.nrg.co.il/online/47/ART1/908/640.html המלאכית הפסידה לסרטן: פארה פוסט הלכה לעולמה], באתר nrg מעריב, 25 ביוני 2009
* מאיה שני, [http://www.news1.co.il/Archive/001-D-205289-00.html פארה פוסט הלכה לעולמה בבית החולים בגיל 62], באתר News1 מחלקה ראשונה, 25 ביוני 2009
* 
* [http://www.newseum.org/todaysfrontpages/?tfp_display=archive-date&tfp_archive_id=062609 עמודי השער של עיתונות העולם מדווחים על מותם של פארה פוסט] ומייקל ג'קסון, באתר ניוזיאום
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:שחקני קולנוע וטלוויזיה מטקסס
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:בוגרות אוניברסיטת טקסס באוסטין
קטגוריה:בוגרי אוניברסיטת טקסס באוסטין
קטגוריה:אמריקאיות ממוצא אינדיאני
קטגוריה:אמריקאים ממוצא אינדיאני
קטגוריה:אמריקאיות שנפטרו מסרטן
קטגוריה:אמריקאים שנפטרו מסרטן
קטגוריה:אמריקאיות שנולדו ב-1947
קטגוריה:אמריקאים שנולדו ב-1947
קטגוריה:אמריקאיות שנפטרו ב-2009
קטגוריה:אמריקאים שנפטרו ב-2009
מרחב CAT(0)

במתמטיקה, מרחב CAT(0) הוא מרחב מטרי שהמשולשים שלו "דקים" כמו המשולשים במישור האוקלידי, או יותר. המרחב האוקלידי, בכל ממד, הוא מרחב CAT(0). למרחבים כאלה יש עקמומיות 0 לכל היותר, בכל נקודה, והם תמיד כוויצים.

ראו גם מרחב (CAT(k, למושג הכללי יותר.

== הגדרה ==

משולש גאודזי במרחב גאודזי X מקיים את "תנאי <math>\ \mbox{CAT}(0)</math>", אם המרחק בין כל שתי נקודות על הצלעות שלו קטן או שווה למרחק בין הנקודות המתאימות על משולש במישור האוקלידי, בעל אותם ארכי צלעות.

כל מרחב <math>\ \mbox{CAT}(k)</math>, עם k שלילי, הוא <math>\ \mbox{CAT}(0)</math>; וכל מרחב <math>\ \mbox{CAT}(0)</math> הוא מרחב <math>\ \mbox{CAT}(k)</math> לכל k חיובי.

== מרחבי הדמר ==
מרחב <math>\ \mbox{CAT}(0)</math> שלם נקרא מרחב הדמר. התכונה הבולטת של מרחבי הדמר היא שפונקציות המרחק שלהם קמורות: אם <math>\ \gamma_1,\gamma_2 : [a,b] \rightarrow X</math> הן שתי מסילות גאודזיות, אז הפונקציה <math>\ f(t) = d(\gamma_1(t),\gamma_2(t))</math> קמורה כפונקציה של t. (ראו גם משפט קרטן-הדמר).

== תכונות ==

לתכונות מקומיות ראו מרחב (CAT(k. 

מרחב הכיסוי האוניברסלי של מרחב <math>\ \mbox{CAT}(0)</math> הוא כוויץ. בפרט, חבורות ההומוטופיה, מן השנייה ואילך, הן טריוויאליות. 

מרחב <math>\ \mbox{CAT}(0)</math> הוא היפרבולי אם ורק אם אין לו תת-מרחב איזומטרי למישור האוקלידי <math>\ \mathbb{R}^2</math> (עם המטריקה הרגילה).

== חבורות CAT(0) ==

חבורה הפועלת באופן איזומטרי וקו-קומפקטי על מרחב <math>\ \mbox{CAT}(0)</math> הגון (כזה שבו כל הכדורים הסגורים קומפקטיים) נקראת "חבורת <math>\ \mbox{CAT}(0)</math>". חבורה כזו היא מוצגת סופית, ויש בה פתרון לבעיית המלה ובעיית ההצמדה. יש בה מספר סופי של מחלקות צמידות של תת-חבורות סופיות. כל תת-חבורה פתירה של חבורת <math>\ \mbox{CAT}(0)</math> היא דמוית-<math>\ \mathbb{Z}^n</math>. 

מכפלה ישרה של חבורות <math>\ \mbox{CAT}(0)</math> היא חבורת <math>\ \mbox{CAT}(0)</math>. מכפלה חופשית של שתי חבורות <math>\ \mbox{CAT}(0)</math> עם התכה לאורך תת-חבורות שהן דמויות-<math>\ \mathbb{Z}</math>, היא <math>\ \mbox{CAT}(0)</math>. הרחבת HNN של חבורת <math>\ \mbox{CAT}(0)</math> ביחס לחבורה סופית, היא <math>\ \mbox{CAT}(0)</math>.

חבורות קוקסטר הן <math>\ \mbox{CAT}(0)</math>.

== ראו גם ==

* מרחב (CAT(k

קטגוריה:מרחבים מטריים
VLSI

שבב VLSI
שכבות הרכיבים
VLSI – Very Large Scale Integration הוא תהליך של שילוב מספר רב של רכיבים אלקטרוניים ממוזערים ליצירת מעגל משולב של רכיבים רבים – בעיקר טרנזיסטורים על גבי שבב יחיד.
VLSI החל בשנות ה-70 עם התפתחות תעשיית המוליכים למחצה, התקשורת והמחשבים.
השם נוצר כהמשך לשמות MSI ,SSI ו-LSI המתארים שילוב נמוך בינוני וגבוה של אינטגרציה.
הביטוי כיום מאוד שימושי ונועד לתאר את כל תחום פיתוח השבבים בצד שמות כמו מוליכים למחצה ושבבים.
דוגמה נפוצה להתקן VLSI הוא מעבד מיקרו מחשב בו ישנם מיליארדי טרנזיסטורים.

==סוגי רכיבים==
בטכנולוגיית ה-VLSI קיימים מספר תתי-טכנולוגיות ורכיבים.
סוגי רכיבים נפוצים:
*ASIC – שבב תלוי יישום
*FPGA – שבב מתוכנת
*Full Custom VLSI – תכנון VLSI מלא
*CPLD
*SOC

==תהליך התכנון==
תהליך תכנון רכיבי VLSI הוא מורכב מאוד וכולל שלבים רבים אשר רובם נעזרים בכלי
תכנון אוטומטיים CAD ו-EDA והם כוללים:
* הגדרת תכונות המערכת
* תכנון ארכיטקטורה
* אימות פונקציונלי
* תכן לוגי
* אימות לוגי
* תכן מעגלים
* תכנון פיסי
* אימות פיסי
* ייצור
* בדיקות סופיות

==חברות בולטות בתחום==
בגלל הדינמיות הרבה בתחום חלק מהחברות כבר אינן קיימות, בעיקר כתוצאה של מיזוגים ורכישות.

==ראו גם==
*ASIC
*FPGA
*VHDL
*Verilog
*MEMS
*MOEMS
*ננו-מעגלים

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:מעגלים משולבים

ru:Интегральная схема#Степень интеграции
נולד בארבעה ביולי

נולד בארבעה ביולי (באנגלית: Born on the Fourth of July) הוא סרט קולנוע אמריקני משנת 1989 המבוסס על האוטוביוגרפיה רבת המכר של החייל רון קוביק, שנלחם במלחמת וייטנאם, הקרויה גם היא "נולד בארבעה ביולי". בסרט, טום קרוז גילם את קוביק וזכה על כך בפרס גלובוס הזהב.

אוליבר סטון, שהיה בעצמו חייל שנלחם בווייטנאם, כתב את התסריט ביחד עם קוביק וביים והפיק את הסרט. סטון רצה לצלם את הסרט בווייטנאם, אך בגלל היחסים הטעונים בין וייטנאם לארצות הברית, הסרט צולם בפיליפינים. "נולד בארבעה ביולי" הוא חלק מה"טרילוגיה" של אוליבר סטון על מלחמת וייטנאם לצד "פלאטון" ו"שמיים וארץ".
הסרט זכה בשני פרסי אוסקר על הבימוי הטוב ביותר ועריכת הסרט הטובה ביותר, וכן בארבעה פרסי גלובוס הזהב.

==עלילה==
קוביק הוא נכה מלחמה מווייטנאם שהפך למשותק בפלג גופו התחתון ואיבד את כושרו המיני. מעבר לזאת הוא אחוז ברגשות אשם משום שמידע שגוי שנתן לו המפקד שלו גרם לו להרוג את אחד מחבריו לנשק ומשום שהגישה המיליטנטית הקיצונית של מפקדיו גרמה לו להתאכזר אל אוכלוסייה אזרחית.

קוביק שהתגייס לצבא מתוך אהבת מולדת ומתוך שאיפה להיות גיבור ולהגיע להגשמה עצמית, מורד בערכי החברה, מנתק את הקשר עם משפחתו בעלת הערכים הוויקטוריאנים והופך לפעיל פציפיסטי.

==ראו גם==
* לא שם זין

== קישורים חיצוניים ==

קטגוריה:זוכי אוסקר: העריכה הטובה
קטגוריה:זוכי פרס גלובוס הזהב לסרט דרמה הטוב ביותר
קטגוריה:נכות באמנות
קטגוריה:סרטי 1989
קטגוריה:סרטי אולפני יוניברסל
קטגוריה:סרטי מלחמת וייטנאם
קטגוריה:סרטים אנטי-מלחמתיים
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:סרטים זוכי גלובוס הזהב - התסריט הטוב ביותר
קטגוריה:ערכים שבהם תבנית בריטניקה אינה מתאימה
הרגייסה

הרגייסה (בסומלית: Hargeysa; בערבית: هرجيسا) היא הבירה והעיר הגדולה ביותר בסומלילנד, מדינה לא מוכרת השוכנת בצפון-מערב סומליה (דה יורה). בעיר מתגוררים 1,033,205 בני אדם נכון לשנת 2021 והיא העיר השנייה בגודלה בסומליה.

בעיר נמצא נמל תעופה בינלאומי ממנו יוצאות טיסות לערים רבות ברחבי אפריקה וסומליה. כמו כן, בשטח העיר ממוקמות מספר אוניברסיטאות, כולל אוניברסיטת הרגייסה ואוניברסיטת סומלילנד לטכנולוגיה.

== היסטוריה ==
בשטחי העיר נמצאו ציורי מערות מן התקופה הנאוליתית. אתר מערות גדול נוסף נמצא כ-35 ק"מ מהעיר.

בשנת 1888 נוצרה מדינת החסות "סומלילנד הבריטית". הפרוטקטורט הוקם בעדן שבתימן, ונוהל עד שנת 1898 בראג' הבריטי. לאחר מכן בירת הטריטוריה הייתה ברברה, ובשנת 1941 החליפה אותה הרגייסה במהלך המערכה במזרח אפריקה במלחמת העולם השנייה.

לאחר עצמאות סומליה בשנת 1960, שימשה העיר כבירת המחוז, והממשלה הארצית פיתחה את העיר רבות. הפיתוח בא לידי ביטוי בהקמת המוזיאון הראשון בסומליה ושיפוץ נמל התעופה. גל פיתוח נוסף חל בתחילת שנות ה-90, בשנים שאחרי מלחמת האזרחים בסומליה.

== קישורים חיצוניים ==

* 
* [https://web.archive.org/web/20100312073236/http://www.hargeisacitygov.org/ אתר העיר הרשמי]
* 

== הערות שוליים ==

קטגוריה:סומליה: ערים
קטגוריה:סומלילנד: ערים
קטגוריה:אפריקה: ערי בירה
המערכת הגבישית הטריקלינית

__NOTOC__
ה[[מינרל מיקרוקלין, דוגמה לגביש טריקליני]]
תיאור סכמטי של המערכת הטריקלינית

בקריסטלוגרפיה המערכת הגבישית הטריקלינית או המערכת התלת-נטייתית היא אחת משבע המערכות הגבישיות.

מערכת גבישית מוגדרת על ידי שלושה וקטורים או גם צירים (a, b ו-c) והזוויות ביניהם (α, β, ו-γ), כאשר כל זווית נמדדת במישור הניצב לציר והיא הזווית בין שני הצירים הנגדיים לאות, למשל α היא הזווית בין b ל-c. במערכת הטריקלינית כל שלושת הווקטורים הם באורך שונה (a ≠ b ≠ c) בדומה למערכת הגבישית האורתורומבית, אבל בשונה ממנה אף זווית ביניהם אינה זווית ישרה (90° ≠ α, β, γ).

הסריג הטריקליני הוא הסריג בעל הסימטריות המועטה ביותר מבין 14 סריגי בראבה. לסריג יש את מינימום הסימטריה שיש לכל הסריגים: נקודות היפוך לכל נקודה בסריג ושבע נקודות נוספות לכל נקודת סריג: באמצע המקצועות והפאות, ובנקודות המרכז. זהו סוג הסריג היחיד שאין בו מישורי סימטריה (מישור המחלק את הגביש לשני חלקים שכל אחד הוא בבואת ראי של החלק השני).

במערכת הגבישית הטריקלינית כלולות שתי חבורות סימטריות נקודתיות בלבד. לחבורה אחת יש מרכז סימטריה בלבד, ולחבורה השנייה אין סימטריה בכלל. החבורה הראשונה מכונה טריקלינית רגילה או גם טריקלינית-פינקואידית, והשנייה טריקלנית המיהדרליתאו גם טריקלנית-פדיאלית, הטבלה הבאה מפרטת את שתי החבורות על פי הסימונים המקובלים בקריסטלוגרפיה: סימון הרמן-מוגן וסימון שנפליס.
{| class="wiktable"
!שם!!הרמן-מוגן!!שנפליס
|-
|טריקליני רגיל או גם טריקליני-פינקואידי
|<math>\overline{1}</math>
| C<sub>i</sub> (סימון נוסף הוא גם S<sub>2</sub>)
|-
|טריקליני המיהדרלי או גם טריקליני פדיאלי
|1
| C<sub>1</sub>
|}
לכל חבורה נקודתית מוגדרת רק חבורת סימטריות מרחבית אחת. הקו מעל ל-1 בסימון הרמן-מוגן (<math>\overline{1}</math>) בא לציין קיום של מרכז סימטריה. הערך 1 בא לציין שנדרש סיבוב מלא של הגביש על מנת לחזור על מקצוע או פאה.

חוסר הסימטריה אין פירושו שמערכת זו היא אמורפית, כלומר חסרת סדר. האטומים בגביש יכולים להתיישב במקומות מסוימים בלבד ובמקרה של גבישים טריקליניים מקומות אלו אינם מסודרים בצורה סימטרית, אבל לגביש יש מבנה מסודר.

דוגמאות למינרלים השייכים למערכת הטריקלינית הרגילה (<math>\overline{1}</math>) כוללות את הפלגיוקלז, המיקרוקלין, הרודוניט, הטורקיז, הוולאסטוניט והאמבליגוניט. בסך הכל יש כ-250 מינרלים המשתייכים למערכת זו.

דוגמאות למינרלים השייכים למערכת הטריקלינית ההמיהדרלית כוללות את האפיסטיבליט, הקאוליניט והלאוקופניט. בסך הכל יש כ-50 מינרלים המשתייכים למערכת זו.

==ראו גם==
*מערכת גבישית

==לקריאה נוספת==
<div style="direction: ltr;">
* Hurlbut, Cornelius S.; Klein, Cornelis, 1985, Manual of Mineralogy, 20th ed., pp. 64 - 65, 
</div>
==קישורים חיצוניים==

*[http://www.galleries.com/minerals/symmetry/triclini.htm המערכת הטריקלינית] הסבר על המערכת הטריקלינית באתר Amethyst Galleries
* 

==הערות שוליים==

קטגוריה:קריסטלוגרפיה
מלונות שרתון

שרתון תל אביב לעת ערב
סמליל שרתון מוריה ישראל

מלונות שרתון היא רשת מלונות מהגדולות בעולם. לשרתון ישנם 900 בתי מלון ב-95 מדינות. הרשת נמצאת כיום בבעלות "מריוט" שהיא רשת המלונות הגדולה בעולם ומחזיקה בבעלותה 30 רשתות שונות.

== היסטוריה ==
בשנת 1937 הקימו ארנסט הנדרסון ורוברט מור בית מלון קטן בספרינגפילד, מסצ'וסטס. זמן קצר לאחר מכן הם רכשו בית מלון נוסף עליו התנוסס שלט גדול: שרתון. עלות החלפת השלט הייתה יקרה מדי ולכן הנדרסון ומור החליטו שבמקום שיתנו לכל מלון שם, הם יקראו לכל המלונות תחת שם אחד. כך נולדה רשת שרתון.

הצמד המשיך ברכישת מלונות במדינת מסצ'וסטס ועד שנת 1939, היו ברשותם שלושה מלונות בעיר בוסטון.

הצלחת המלונות גרמה להם לקנות עוד ועוד מלונות ברחבי החוף המזרחי של ארצות הברית. בשנת 1945 הייתה שרתון רשת המלונות הראשונה שנסחרה בבורסה לניירות ערך בניו יורק.

בשנת 1949 הפכה שרתון לרשת בינלאומית כאשר נרכשו שתי רשתות מלונות גדולות בקנדה. אך רק בשנות ה-60 יצאה הרשת מתחומי צפון אמריקה עם בנייתו של מלון שרתון תל אביב בשנת 1961 ו'שרתון מקוטו', עיירה ליד קראקס, ונצואלה. בשנת 1965 נבנה המלון ה-100 של הרשת.

בשנת 1968 נרכשה הרשת על ידי תאגיד הענק ITT ושמם של כל מלונות הרשת שונה ל-'ITT Sheraton'. 

בשנת 1985 רשת 'ITT שרתון' הייתה רשת המלונות המערבית הראשונה שפתחה בית מלון ברפובליקה העממית של סין.

בשנת 1994 רכשה 'ITT שרתון' את רשת המלונות הגדולה ביותר באיטליה, 'CIGA', שברשותה היו מלונות רבים בכל אירופה. כל המלונות תחת הרשת שינו את שמם ל'שרתון' וכך הפכה הרשת לרשת מלונות מוכרת גם באירופה.

בשנת 1998 הרשת נרכשה על ידי 'רשת מלונות סטארווד' בבעלות של בארי סטיוארט שטרנליכט, שגברה על ההצעה של הילטון במכרז. מאז צמחה שרתון לאחת מרשתות המלונות הגדולה בעולם. בשנת 2016 היא נמכרה למריוט.

== רשת שרתון בישראל ==
בישראל היו שתי חברות שונות שהפעילו את מלונות שרתון העולמית. מלון שרתון הישן היה המלון הראשון של רשת שרתון שנבנה מחוץ לצפון אמריקה. המלון היה ממוקם ברחוב הירקון ליד חוף ימה של תל אביב.

בשנת 2009 נמכרה חברת אזורים תיירות, מפעילת רוב מלונות שרתון בישראל, שהחזיקה אז 12 בתי מלון, לחברת פתאל ניהול מלונות. כיום בעלי מלונות שרתון בישראל היא קבוצת אלעד בשליטת יצחק תשובה. 
שמות המלונות שהופעלו על ידה הוחלפו והם אינם פועלים עוד תחת הרשת. בין המלונות היו:
* שרתון סיטי טאוור, רמת גן (נמכר לרשת "פתאל")
* מלון שרתון תל אביב
* שרתון אילת
* שרתון טבריה (נמכר לרשת "פתאל" והיום נקרא "לאונרדו קלאב טבריה" או "לאונרדו טבריה")
* שרתון פלאזה ירושלים
* שרתון מוריה ים המלח
*שרתון מוריה טבריה (נמכר לרשת "פתאל" והיום נקרא "לאונרדו פלאזה טבריה")

== גלריה ==
<gallery widths="200px" heights="200px">
תמונה:NiagaraFallsSheratonHotel.jpg|מלון שרתון במפלי ניאגרה
תמונה:2009Batumi.jpg|מלון שרתון בבתומי, גאורגיה
תמונה:MIYAKO HOTEL OSAKA.jpg|מלון שרתון באוסקה, יפן
</gallery>

== קישורים חיצוניים == 

* 

==הערות שוליים==

שרתון
קטגוריה:תאגידים רב-לאומיים
קטגוריה:חברות שהוקמו ב-1937
ארון מגי

ארון דאשון מגי (באנגלית: Aaron DeShon McGhee; נולד ב-28 ביוני 1979 באורורה, אילינוי) הוא כדורסלן אמריקני המשחק בעמדת הפאוור פורוורד בקבוצת חימיק יוז'ני מליגת העל האוקראינית. גובהו 2.03 מטרים.

מגי שיחק עונה אחת באוניברסיטת סינסינטי בה לא קיבל דקות ועבר לאוניברסיטת וינסנס במדיה נבחר ל-MVP של טורניר NJCAA הבינלאומי כשהוא קולע 34.5 נק' למשחק ומוביל את קבוצתו למאזן 32-5 בטורניר ולמקום החמישי. הוא עבר לאוניברסיטת אוקלהומה ויחד עם הוליס פרייס הוביל את הקבוצה לפיינל פור טורניר המכללות תוך כדי שהוא מעמיד ממוצעים של 21.8 נקודות ו-7.2 ריבאונדים למשחק. מגי סיים את קריירת המכללות עם 11 נקודות ו-5 ריבאונדים למשחק. הוא הצטיין במחנות קדם הדראפט אבל לא קיבל חוזה ב-NBA.

לאחר שלא נבחר בדראפט יצא מגי לאירופה ושיחק במדי סיודאד קפסה מהליגה הספרדית השנייה ובעונה שלאחר מכן בפזארו מהליגה האיטלקית. לאחר מכן עבר 4 עונות באסיה כולל 3 עונות יוצאות מן הכלל בפוסאן הקוריאנית.

בעונת 2008/09 חתם מגי במועדון הישראלי עירוני נהריה בה הציג יכולת מצוינת והעמיד ממוצעים של 18 נקודות ו-10 ריבאונדים למשחק, אך בשל בעיות כספיות במועדון שוחרר במהלך העונה וחתם במכבי תל אביב. לאחר שזכה עם מכבי באליפות ישראל עבר לשורות בי.סי. דונצק מהליגה האוקראינית, אבל בשל חוסר התאמה עזב את הקבוצה ושב לישראל, הפעם למכבי ראשון לציון לעונה אחת. בחודש יולי 2011 חזר לליגה האוקראינית וחתם בקבוצת חימיק יוז'ני.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת אוקלהומה
קטגוריה:כדורסלני סקאבוליני פזארו
קטגוריה:כדורסלני עירוני נהריה
קטגוריה:כדורסלני מכבי תל אביב
קטגוריה:כדורסלני בי.סי. דונצק
קטגוריה:כדורסלני מכבי ראשון לציון
קטגוריה:כדורסלני חימיק יוז'ני
קטגוריה:אילינוי: כדורסלנים
קטגוריה:אמריקאים שנולדו ב-1979
דגל סקסוניה התחתונה

דגל סקסוניה התחתונה הוא דגלה של המדינה הגרמנית סקסוניה התחתונה. עיצובו של הדגל מתבסס על עיצוב דגל גרמניה - טריקולור אופקי בצבעי שחור-אדום-זהב והוא מושחת בסמל סקסוניה התחתונה במרכזו ומוזח מעט לשמאל. סמל הסוס הסקסוני נחשב סמלם של הסקסונים מאז המאה ה-12.

סקסוניה התחתונה הוקמה באזור הכיבוש הבריטי בגרמניה שלאחר מלחמת העולם השנייה כתוצאה מאיחודן של המדינות הנובר, בראונשווייג, אולדנבורג ושאומבורג-ליפה. בחירת הצבעים לדגל המדינה נעשתה מכיוון וצבעי השחור-אדום-זהב אינם מקושרים היסטורית באופן ישיר לאחד מהאזורים אשר הרכיבו את המדינה. הוא אומץ בחוקתה הראשונה של סקסוניה התחתונה ב-13 באפריל 1951.

==ראו גם==
* סמל סקסוניה התחתונה

==קישורים חיצוניים==

* 
* [http://www.flaggenkunde.de/deutscheflaggen/de-ni.htm דגלי סקסוניה התחתונה] 
* [http://www.schure.de/11410/nwappg.htm סמל ודגל סקסוניה התחתונה] באתר ממשלת סקסוניה התחתונה 

== הערות שוליים ==

סקסוניה התחתונה
קטגוריה:דגלים המכילים חיות
קטגוריה:סקסוניה התחתונה
סקסוניה התחתונה
קנית קטנה

קנית קטנה (שם מדעי: Acrocephalus scirpaceus) היא ציפור שיר ממשפחת הסבכיים. היא הנפוצה ביותר מבין המינים של הסוג קנית.

== מאפיינים ==

גודלה 12.5-14.00 ס"מ. הראש והגב בצבע חום זיתי אחיד. החלק התחתון בצבע צהבהב בהיר, מלבד צדי הבטן, בהם הצבע כהה במקצת. המקור דק, ארוך וחזק למראה. בעלת פס גבה בהיר, עדין וקצר. ראשה מחודד ומצחה שטוח.
הזוויגים כמעט זהים במראה, בדומה לרוב הקניות. הצעירים בעלי צבעים כהים יותר בחלק התחתון.
ניזונה בעיקר מחרקים, ולעיתים אוכלת גם גרגירים ופירות קטנים.

אזורי מחיה: הקנית הקטנה נמצאת בעיקר בחישות צפופות וגבוהות של קנים ושל עֲרַבְרַבָּה (שמה המדעי Epilobium), הגדלים בסמוך למקווי מים או בתוכם, ובשאר נופים לחים. צבעי גופה מותאמים לצבעי קנה בוגר (מהשנה שעברה): חום בחלק העליון וצהבהב בחלק התחתון.

== תפוצה ונדידה ==

הקנית הקטנה מקננת ברחבי אירופה ועד לאזורים בעלי אקלים ממוזג של אסיה. חורפת באפריקה שמדרום לסהרה. בישראל היא חולפת נפוצה מאוד בכל הארץ. בחורף נצפים פרטים הדוגרים - בצפון הארץ, בעמקים וגם במרכז - ליד מקווי מים ובריכות דגים

קנית זו נודדת בלילה, בדומה לרוב ציפורי השיר הקטנות.

== קינון ==

הזוג בונה קן דמוי סלסילה, המאגדת כמה גבעולי קנה סמוכים, בערך בחצי גובהם. הסלסילה העמוקה מגינה על הביצים מנפילה למים כשהקנים נעים ברוח. הנקבה מטילה 3–5 ביצים. הפרחונים עוזבים את הקן בגיל 10–11 ימים.

לעיתים ניתן למצוא זוג דוגר בין צמחי קנה הגדלים בתעלות בצידי דרכים, המוצפות במים רק בחורף, ובקיץ הן יבשות.

מין זה הוא מונגמי בדרך כלל.

מאפיין מיוחד: למרות ההבדל הרב בין גודל הקנית הזו לגודל הקוקייה אירופית היא נמצאת ברשימת המינים המארחים ומגדלים את גוזליה של קוקייה טפילה זו.

Cuculus canorus canorus + Acrocephalus scirpaceus
==קישורים חיצוניים==

קנית קטנה מאכילה גוזל של [[קוקייה אירופית, בקן הקנית]]
* [http://birds.org.il/894-he/Birding-Israel.aspx קנית קטנה], באתר הצפרות הישראלי
* [http://www.tiuli.com/animal_info.asp?animal_id=130 קנית קטנה], באתר טיולי
* [http://www.teva.org.il/?CategoryID=171 מרכז הצפרות], החברה להגנת הטבע
* [http://www.jbo.org.il המרכז לחקר ציפורי ירושלים]
* [http://macaulaylibrary.org/search?location_id=&location_type_id=&location=&recordist=&recordist_id=&catalogs=&behavior=&behavior_id=&tab=audio-list&taxon_id=11991211&taxon_rank_id=67&taxon=eurasian+reed+warbler דוגמאות שירה וקריאות], ממאגר של אוניברסיטת קורנל
* - על מחקר של נדידת הקנית

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי יוהאן הרמן
קטגוריה:קניתיים
קטגוריה:ארץ ישראל: ציפורי שיר
קטגוריה:טורקיה: עופות
קטגוריה:בעלי חיים שתוארו ב-1804
בית הביל"ויים

טקסט=
טקסט=
טקסט=
בית הביל"ויים או בית אנטון איוב הוא בית באר בשכונת נווה עופר בתל אביב - יפו, בסמוך לנתיבי איילון.

==היסטוריה==
הבית הוקם בשלהי המאה ה-18 או בראשית המאה ה-19, לא הרחק מהדרך מיפו לרמלה וירושלים. במהלך המאה ה-19 רכש אותו אנטון איוב, מעשירי יפו, שבבעלותו היו פרדסים רבים, ולו מיוחס פיתוח זן תפוזי השמוטי.

המבנה נבנה בהדרגה, ומעת לעת נוספו בו עוד חדרים וכן קומה נוספת. הבנייה המוקדמת פשוטה יחסית, וככל שנוספו אגפים וקומות, הוא כלל אלמנטים מפוארים ומורכבים יותר. ככל בית באר, כולל המבנה באר, בריכת אגירה ומערכת השקיה לפרדסים שסבבו אותו. הבאר עדיין קיימת, אך תעלות ההשקיה אינן קיימות עוד, וגם הבריכה נהרסה.
ב-1882 הגיעה לארץ ישראל קבוצה של 14 ביל"ויים. הקבוצה שכרה את הבית, שהיה בדרך מיפו למקווה ישראל, בה עבדו. הקבוצה כללה 13 גברים ושתי נשים, דאריה סרוט ופאני פרייזר, שהתגוררו בחדר נפרד. אחד מהם, חיים חיסין, תיאר כך את הבית: "נכנסנו לאולם מרווח עם סיפון מקומר. ליד הקירות ספות טורקיות רכות, מצופות קטיפה אדומה עם מלילות. על הרצפה שטיחים יקרים. על שולחנות גבוהים וצרים – מנורות. בצדדים ספסלים אחדים נמוכים מעשה מקלעת". זאב דובנוב ציין כי הם "מתגוררים כאן בשני חדרים גדולים ב-16 רובל לחודש; מלבד זאת לרשותנו מרפסת גדולה, חדר וגן...".

ב-1964 הוכרז הבית כאתר עתיקות. מדובר בהכרזה חריגה, שכן לפי חוק העתיקות, ניתן להכריז על מבנה שנבנה אחרי שנת 1700 כאתר עתיקות רק אם הוא בעל ערך היסטורי, ולפיכך נראה שנוכחותם של הביל"ויים במבנה היא שהביאה להכרזה. בהמשך כללה אותו עיריית תל אביב-יפו ברשימת המבנים המיועדים לשימור. חרף ההכרזות, סובל המבנה מהזנחה רבה, וחלקים רבים ממנו קרסו ונהרסו. בדו"ח מבקר המדינה על הרשויות המקומיות לשנת 2005, שעסק בין היתר בשימור מבנים ואתרים, נמתחה ביקורת על התנהלות הרשויות הנוגעות בדבר.

בראשית המאה ה-21 הושלמה סלילת נתיבי איילון לכיוון חולון ובת ים, והקטע שבין מחלף חולון למחלף וולפסון נסלל בסמוך לבית. לאחר סלילת הכביש התעורר הצורך להסיט את הנתיב הצפוני צפונה כדי לפנות מקום למסילת הרכבת תל אביב - בני-דרום. חוות דעת של האדריכל אמנון בר אור שללה אפשרות להזיז את הבית ממקומו, מחשש שיקרוס, וכחלופה העבירה חברת נתיבי איילון את הנתיב במנהרה שאורכה 225 מטרים, ושמה "מנהרת הביל"ויים". המבנה מיועד לשיקום ולשרת את הציבור וסביבו הוקם "פארק הבילויים" לרווחת תושבי שכונת נווה עופר. שאלת מימון השיקום עודה פתוחה.

==גלריה==
<gallery widths="160" heights="180" perrow="5">
קובץ:יובל ה-70 בית הבילויים.jpeg|ביקור משפחות הביל"ויים בבית לרגל 70 שנה לביל"ו, 1952
קובץ:Bet Habiluyim 065a.jpg|בית הביל"ויים ומסילת הברזל שעוברת למרגלותיו
קובץ:Neve Ofer 070a.jpg|מוצא המנהרה שנחפרה עבור הנתיב הצפוני של נתיבי איילון ובתיה של נווה עופר
קובץ:בית הביל"ויים 161434.jpg|בית הביל"ויים, 2017
</gallery>

==ראו גם==
* אבו כביר
* בית קברות טאסו

==קישורים חיצוניים==

* ליהי דוידוביץ' ותמיר לביא, [https://web.archive.org/web/20080820093914/http://www.bateibeer.com/www/12.pdf בית אנטון איוב], באתר בתי הבאר
* [https://web.archive.org/web/20081220014043/http://www.ayalonhw.co.il/projects/project.asp?ID=50 מנהרת בית הביל"ויים] באתר נתיבי איילון
* [http://www.mapah.co.il/קצר-ולעניין/טיולים-ואטרקציות-במרכז-הארץ-והשרון/בית-הבילויים-בית-אנטון-איוב/ בית הביל"ויים (בית אנטון איוב)] באתר "היסטוריה על המפה"
* 

== הערות שוליים ==

קטגוריה:תל אביב-יפו: בתי מגורים
קטגוריה:בתי באר
קטגוריה:תנועת ביל"ו
קטגוריה:תל אביב-יפו: מבנים לשימור
ג'ודפור

ג'ודפור (בהינדי: जोधपुर) היא העיר השנייה בגודלה במדינת ראג'סטאן שבצפון מערב הודו. בעבר הייתה שם נסיכות באותו שם. ג'ודפור נמצאת בשוליו המזרחיים של מדבר ת'אר. העיר ידועה גם בכינויה "עיר השמש" בשל מזג האוויר הבהיר כל השנה וגם "העיר הכחולה", כיוון שבתי העיר הישנה צבועים בכחול. העיר נוסדה ב-1459 על ידי ראש שבט רג'פוטי בשם ראו ג'ודהה. ראו ג'ודהה הצליח לכבוש אזורים מסביב בכך נוסד מדינה שלימים תקרא מרוואר.

במרכז העיר ג'ודפור ממוקם מבצר ענק, מבצר מהראנגר, על גבעה בגובה של כ-125 מטרים. חומתו, המגיעות לגובה של 36 מטרים ורוחב של 21 מטרים, מהווה את אחת מהמבנים המרהיבים והיפים שבראג'סטאן.

==קישורים חיצוניים==

* 
* 

קטגוריה:ראג'סטאן: ערים
קטגוריה:יישובים שהוקמו במאה ה-15
סוף לא טוב

"סוף לא טוב" הוא אלבום האולפן הרביעי של להקת מופע הארנבות של ד"ר קספר, אשר יצא לאור ב-2 באפריל 2009.
== הפקה ==
האלבום יצא כמעט 14 שנה לאחר אלבומה הקודם של הלהקה, "הו הו", שיצא באביב 1995. לאחר שהלהקה התפרקה בתחילת 1996, פנו שני חברי הלהקה המרכזיים, אורן ברזילי ושי להב, למקומות ותחומים שונים בתוך ומחוץ לקריירה המוזיקלית. במהלך השנים החל הקהל לפתח עניין מוגבר בלהקת העבר, שהוביל למופע איחוד בשנת 2004.

לאחר סיבוב הופעות קצר נוסף שנה לאחר מכן, החליטו חברי הלהקה בקיץ 2007 להתאחד באופן אחיד ולכתוב שירים חדשים, כשהם מנגנים בהופעות המחודשות שניים מתוכם - "אז" ו"עולם שקט". ביוני 2008 יצא הסינגל הראשון מהאלבום המיועד, "היא כל הסיפור". השיר זכה להצלחה יחסית. שבועות ספורים אחרי שהסינגל יצא והאלבום היה בשלביו הסופיים, חלה אורן ברזילי ב"תסמונת גייאן-בארה", שהובילה להקפאה של פרויקט האלבום וסיבוב ההופעות לקידומו.

לאחר שיקום של כחצי שנה חזרה הלהקה לפעילות מלאה וסינגל שני יצא בפברואר 2009, "עולם שקט", שזכה להצלחה עוד יותר מקודמו. חודש וחצי לאחר מכן יצא האלבום המלא, "סוף לא טוב". הסינגל השלישי מתוך האלבום יצא במקביל, והוא נקרא "האש שלה". חודשים ספורים לאחר מכן יצא הסינגל "עוד יום" שלא זכה להצלחה בהתחלה, לאחר כמה שבועות הסינגל זכה להצלחה רבה.

באלבום, מלבד להב וברזילי, השתתפו בנגינה יובי חייבי ואורן זיו, שמלווים את הלהקה מאז 2004 בהופעות.

השיר שחותם את האלבום, "אגמה", הוא בעצם קטע כליי שיועד להיכנס לאלבומה השני של הלהקה משנת 1994, "מופע הארנבות של ד"ר קספר 2", אך נשאר בחוץ.

שיר הנושא של האלבום, "סוף לא טוב", הוא השיר הראשון בסדר כרונולוגי מאז שיר הפירוק של הלהקה מ-1995,
השיר שחתם את אלבומם "הו הו" - "רוח גדולה". באופן סמלי, אחרי ש"רוח גדולה" העיד על פירוק הלהקה והדהד במשך 11 שנים מהפירוק ועד האיחוד, "סוף לא טוב" מעיד על שובה של הלהקה, כמעין שיר תגובה. הדבר ניכר בשיר "רוח גדולה" בשורות:

בשיר "סוף לא טוב" הופיעו השורות:

==רשימת שירים==
# סוף לא טוב (4:11)
# היא כל הסיפור (3:42)
# זמנים משתנים (3:36)
# האש שלה (3:40)
# עוד יום (3:20)
# אז (3:17)
# עולם שקט (2:54)
# לילה (3:28)
# כל הדרכים אל לבך (3:04)
# אגמה (2:40)

==רשימת סינגלים==
# היא כל הסיפור
# עולם שקט (מקום 37 ברשת ג' ומקום 28 בגלי צה"ל במצעד הפזמונים העברי השנתי)
# האש שלה
# עוד יום

==קישורים חיצוניים ==

קטגוריה:אלבומי 2009
קטגוריה:אלבומי מופע הארנבות של ד"ר קספר
מופע הארנבות של ד"ר קספר 2

מופע הארנבות של ד"ר קספר 2 הוא שמו המקובל של אלבומה השני של מופע הארנבות של ד"ר קספר שיצא בחורף 1994. האלבום שנעדר שם רשמי זכה לכינויים שונים כמו "מופע הארנבות 2", "הכחול" (בשל עטיפתו), "קספר השני" ו"שילה". האלבום שהוא אלבום קונספט כשל מסחרית, אך כעבור מספר שנים זכה לעדנה והכרה מחודשת עד שהודפס לבסוף מחדש.

== קונספט ==
האלבום הוא אלבום קונספט המספר את סיפורה של שילה, בחורה שככל הנראה צורכת סם הזיה ומצויה עתה ב"טריפ". במהלך שירי האלבום מטיילת שילה בנבכי התת-מודע שלה, בזירות הנעות בין הפסיכדלי לקסום, כמו יערות, טירות וחופי ים, ופוגשת בהן שלל דמויות דמיוניות, כמו שדרן רדיו בשם ג'ו, ג'יף, אהובים מעברה ואחרים. עם תום האלבום מתעוררת שילה מחלומה. בראיון שנערך עם הלהקה, סיפרו חבריה כי שמעו לסיפור האלבום מספר פירושים, אך אף אחד מהם לא נגע "בזה בדיוק".

בשנת 1994 הקדיש פנזין הקומיקס "סטיות של פינגווינים" את אחת ממהדורותיו לאלבום וניסה להביא בה את סיפורה של שילה. עוד לפני שעלה הרעיון להכניס את סיפורה של שילה בפנזין, ניסו הקספרים לעבד אותו לסרט, אך שני הניסיונות עלו בתוהו.

== הפקת האלבום ==
את האלבום הפיק דודי לוי שהפיק גם את אלבומה הראשון של הלהקה. זהו האלבום היחיד מאלבומי הלהקה שבכתיבתו השתתפו גם איציק רייזנברג וצביקה כהן. רייזנברג אף כתב, הלחין ותרם את קולו לשיר "סאן שיין שלי", וכהן כתב, הלחין ותרם את קולו לשיר "לעולם תמיד הים".

הלהקה סיפרה שלאחר ההצלחה המסחררת של אלבומם הראשון, הם ביקשו להגיע למקום רציני יותר והתוצאה הייתה אלבומם השני. בראיון מ-1994 אמר שי להב סולנה של הלהקה, שבתחילת העבודה על האלבום במהלך שהייתם באולפן ההקלטות, הם קיבלו הודעה על מותו של קורט קוביין, סולן להקת נירוונה, ו"אולי בגלל זה האלבום היה נשמע קצת כמו שהוא."

== יציאה ותגובות לאלבום ==
האלבום שכמו קודמו מ-1993 יצא ללא שם, נחשב לפחות "קומניקטיבי" ולמורכב יותר מקודמו. מהאלבום יצאו 4 סינגלים להם נוצרו גם קליפים - "רדיו ג'ו", "אהובתי השונה", "ימות הקיץ" (שצולם, בוים ונערך על ידי חברי הלהקה) ו"אדום".

זמן קצר לפני צאת האלבום קיימה הלהקה הופעה אקוסטית מיוחדת במועדון ה"הארד-רוק קפה" בתל אביב וביצעה בה שירים ספורים מהאלבום שבדרך.

תגובת מעריצי הלהקה לאלבום הייתה ברובה שלילית ומבחינה מסחרית האלבום כשל.

== הוצאה מחדש ==
בשנים שחלפו מאז התפרקותה של הלהקה החלה התעניינות מחודשת בשני אלבומיה "הכושלים" של הלהקה, אלבום זה ואלבומם הבא "הו הו". לאחר הגשת מספר עצומות להוצאה מחודשת של האלבום השני, הוא הודפס לבסוף מחדש.

== שירי האלבום ==
#שילה (3:33)
#בובה מפח (2:46)
#כל שירי יום שני (5:15)
#אהובתי השונה (2:25)
#שמה בקופסה (3:51)
#ימות הקיץ (3:41)
#אדום (3:56)
#רדיו ג'ו (4:22)
#פלאפ בק (3:35)
#ג'יף (4:43)
# * (0:35)
#אפרו (2:54)
#חוטים של זהב (4:08)
#סאן שיין שלי (4:49)
# * (1:28)
#לעולם תמיד הים (3:28)

קטגוריה:אלבומי מופע הארנבות של ד"ר קספר
קטגוריה:אלבומי 1994
קטגוריה:אלבומי קונספט
קטגוריה:אלבומים בעברית
מטון

מֶטוֹן (ביוונית: Μέτων ὁ Ἀθηναῖος) היה אסטרונום ומתמטיקאי יווני שפעל באתונה בתקופה הקלאסית, במאה ה-5 לפנה"ס, הידוע כמי שהכניס לתוך לוח השנה האטי את ההתאמה בין השנה השמשית לשנה הירחית. 

שם אביו של מטון הוא פוסניוס והוא מוצג כתלמידו של פאינוס. כתבים של מטון לא הגיעו לידינו, אולם הוא מוכר לנו מאזכורים אצל יוונים אחרים. הוא מוזכר כאסטרונום אצל ויטרוביוס ואצל תאופרסטוס בספר "On signs of weather". הוא מופיע בקצרה כדמות של מתמטיקאי, העולה לבמה עם כלי מדידה, במחזה הציפורים של אריסטופאנס. תלמי כותב שמטון צפה בכוכבים באתונה, האיים הקיקלאדיים, מקדוניה ותראקיה, אולם ייתכן שחלק מהמקומות מתייחסים לאוקטמון, אסטרונום שפעל עם מטון. 

מטון מוזכר אצל דיודורוס סיקולוס, קנסורינוס, תלמי ואיליאנוס כמי שהציב באתונה כתובת המתארת את "מחזור מטון", ותצפיות אסטרונומיות של היום הקצר בשנה והיום ארוך בשנה, זמן קצר לפני המעבר לשימוש במחזור של מטון בלוח השנה האטי. מחזור מטון כולל 19 שנים טרופיות שחופפות בקרוב טוב לאורך של 235 חודשי ירח (מחזורים סינודיים של הירח). במחזור של מטון 6940 ימים ב-19 שנים, שבע מהן בעלות 13 חודשים. תלמי מתאר את השנה בה הציג מטון את המחזור שלו ובהתאם לתיאור הוצע שהשנה היא בסביבות 432 לפני הספירה. לפי המחזור של מטון, אורך שנה טרופית הוא 365 + 1/4 + 1/76 ימים, תוצאה המתקבלת מחלוקת 6940 ב-19. מכיוון שיש מקורות המייחסים את המחזור של מטון לאחרים, ישנם חוקרים הסוברים שמטון לא היה הממציא של המחזור אלא שאב אותו ממקורות אחרים. 

מטון בנה שעון שמש ותכנן ובנה מספר מפעלי מים, בהם אמת המים במחוז קולונוס שליד אתונה. 

אחד ממכתשי הירח נקרא "מטון" על שמו.

==ראו גם==
*שנה מעוברת

==קישורים חיצוניים==

<div style="direction: ltr;">
* [http://books.google.com/books?id=AvcGAAAAQAAJ William Smith, Dictionary of Greek and Roman biography and mythology, C.C. Little and J. Brown, 1846], page 1069
* [https://web.archive.org/web/20090210204246/http://www.tmth.edu.gr/en/aet/5/69.html Meton of Athens], Technology Museum of Thessaloniki
</div>

קטגוריה:ערכים שבהם תבנית בריטניקה אינה מתאימה
קטגוריה:יוונים בתקופה ההלנית
קטגוריה:אסטרונומים יוונים
קטגוריה:אישים שחיו במאה ה-5 לפנה"ס
מכבי טביליסי (כדורסל)

מכבי ברינקפורד טביליסי (בגאורגית: მაქაბი–ბრინკფორდი თბილისი) הייתה קבוצת כדורסל מקצוענית מהעיר טביליסי שבגאורגיה, ששיחקה בליגת העל הגאורגית.

הקבוצה הוקמה בשנת 1998 והחלה לשחק באותה שנה בליגת העל הגאורגית על ידי יהודי גאורגי גַ'אמלֵט חוּחַאשווִילִי (ჯამლეტ ხუხაშვილი).

בעונת 2000/01 הגיעה לחצי גמר הפלייאוף והפסידה לבאסקו בתומי.

הקבוצה השתתפה במשך שתי עונות בגביע קוראץ' ( ו-).

בסיום עונת 2009/10, לאחר שסיימה במקום השביעי, פורקה הקבוצה ונשארה רק עם קבוצת הבת בליגה השנייה.

== קישורים חיצוניים ==
* [https://web.archive.org/web/20110726090334/http://www.u-20.ge/club.php ברינקפורד טביליסי] 
* 

קטגוריה:קבוצות כדורסל גאורגיות
קטגוריה:טביליסי: מועדוני ספורט
טביליסי
טביליסי
שאריטה (ברלין)

שָאריטֶה (בגרמנית Charité Universitätsmedizin Berlin) הוא בית חולים ובית ספר לרפואה בברלין שנוסד בשנת 1710 וקשור מבחינה אקדמית לאוניברסיטת הומבולדט ולאוניברסיטה החופשית של ברלין. בארבעת הקמפוסים שלו לומדים מעל 7,000 סטודנטים לרפואה, והצוות הרפואי והסיעודי בו מונה מעל 14,000 איש.

== היסטוריה ==
בחודש נובמבר 1709 הורה המלך פרידריך הראשון מפרוסיה להקים בית חולים בין כותלי העיר ברלין כהכנה לקראת מגפת הדבר שכבר הכתה במזרח המדינה. בית החולים הוקם בשנת 1710, אך המגפה לא הכתה את העיר כמצופה, ולכן שימש בעיקר כבית חולים לעניי העיר אשר לא גבה תשלום כלשהו על שירותיו והיה מוסד חסד. בשל כך זכה בשנת 1727 לשמו, "שאריטה" - Charité, שפירושו בצרפתית "חסד". כבר בשנת 1713 נבנה בין כתליו תיאטרון אנטומי, והמקום הפך למוסד לימודי. רשמית, השאריטה הפך לבית ספר לרפואה צבאית רק בשנת 1795.

עם הקמת אוניברסיטת ברלין בשנת 1810 (כיום אוניברסיטת הומבולדט) החל השאריטה לשמש את הלומדים בה, ובשנת 1828 הפך לבית חולים אוניברסיטאי. אבי הפתולוגיה המודרנית, רודולף וירכו, היה האנטומיסט והפתולוג שם במחצית המאה ה-19.

במשך כל השנים היה השאריטה הטוב והמפורסם שבבתי החולים בברלין, ובין כתליו שירתו הבולטים שברופאי גרמניה, בהם חתני פרס נובל ברפואה ומדעים.

בין השנים 1928–1949 ניהל את המחלקה הכירורגית הפרופ' ארנסט פרדיננד זאורברוך. תלמידו היה הפרופ' מכס מרכוס.

עם חלוקת ברלין אחרי מלחמת העולם השנייה נשאר בית החולים בצד המזרחי, אך לאחר איחודה מחדש ובסיוע אמריקאי, חל מהלך של חיזוקו ושילובו עם בתי חולים אחרים עד לאיחוד והפיכתו לבית החולים האוניברסיטאי הגדול ביותר באירופה .

בבית הספר לרפואה שאריטה קיים מוזיאון המוקדש למדענים של האוניברסיטה. בניין המעבדות בברלין נקרא: "בית אשהיים-צונדק" על שם פרופ' ברנרד צונדק היהודי-ישראלי, ועמיתו פרופ' אשהיים שפיתחו בשנת 1928 את בדיקת השתן המהפכנית לגילוי הריון ..

==לקריאה נוספת==
* נסים לוי, יעל לוי, רופאיה של ארץ-ישראל 1799-1948, מהדורה שנייה, הוצאת איתי בחור, מרץ 2012, עמוד 50.

==קישורים חיצוניים==

* 

==הערות שוליים==

קטגוריה:ברלין: בתי חולים
קטגוריה:ברלין: אוניברסיטאות ומכללות
בית לאברהם

בית לאברהם הוא כינויו של מנהג הכנסת אורחים בקהילת ביתא ישראל, מנהג זה הוא למעשה מצווה ומנהג חשוב בקהילה.

בקהילת ביתא ישראל יש חשיבות לכך שהבית יהיה פתוח לרווחה לאורחים. מקור הכינוי הוא מספר בראשית שם מסופר שאברהם אבינו היה מכניס אורחים לביתו, עקב כך בית הכנסת אורחים נקרא גם "בית לאברהם" לזכרו של אברהם אבינו.

החוקר דני בודובסקי כותב על המנהג:

יחד עם הקפה היה מוגש גם כיבוד קל, בדרך כלל פיצוחים, לאחר מכן האורח היה מוזמן לארוחה המבוססת על אנג'רה עם רוטב הווט. חלק נוסף ממנהגי האירוח כלל גם את רחיצת רגלי האורח, כמסופר במקרא על אברהם אבינו.

==הערות שוליים==

קטגוריה:היימנות
מחוזות כף ורדה

מבחינה מנהלית, כף ורדה מחולקת ל-22 מחוזות (concelho) אשר מחולקים לקהילות (freguesia).

מפת מחוזות כף ורדה

{| border="1" cellspacing="0" style="border-collapse:collapse;" class="wikitable sortable"
|-
! אי!! מס' !! שם !! בירה !! שם בשפת המקור !! אוכלוסייה נכון לשנת 2021 !!שטח
|-
| rowspan=9 align="center" style="background:#eee;" | סנטיאגו
| 1 || מחוז טראפאל||טראפאל|| Tarrafal|| 16,620||121
|-
| 2 || מחוז סן מיגל||קלהטה דה סן מיגל|| São Miguel|| 12,906||77
|-
| 3 || סן סלבדור דו מונדו||פיקוס||São Salvador do Mundo|| 7,452	 ||27
|-
| 4||מחוז סנטה קרוז||פדרה באדחו|| Santa Cruz || 25,004 ||112
|-
| 5|| מחוז סאו דומינגוס||סאו דומינגוס|| São Domingos|| 13,958 ||147
|-
| 6 ||מחוז פראיה||פראיה|| Praia|| 142,009 ||103
|-
| 7 ||מחוז ריביירה גרנדה דה סנטיאגו||סידד וולה|| Ribeira Grande de Santiago || 7,632|| 137
|-
| 8 || מחוז סאו לורנצו דוס אוראיוס||ג'ואו טבס|| São Lourenço dos Órgãos|| 6,317|| 37
|-
| 9 || מחוז סנטה קטרינה||אסומאדה|| Santa Catarina|| 37,472 ||242
|-
| rowspan=1 align="center" style="background:#eee;" | בראווה
| 10 || מחוז בראווה||נובה סימטרה|| Brava||5,594 ||63
|-
| rowspan=3 align="center" style="background:#eee;" | פוגו
| 11|| מחוז סאו פוליפה||פוליפה|| São Filipe|| 20,732 || 229
|-
| 12 || מחוז סנטה קטרינה דו פוגו||קובה פיגיירה|| Santa Catarina do Fogo|| 4,725 ||153
|-
| 13 ||מחוז מוסטיירוס||מוסטיירוס|| Mosteiros|| 8.062 || 90
|-
| rowspan=1 align="center" style="background:#eee;" | מאיו
| 14 ||מחוז מאיו||וילה דו מאיו|| Maio|| 6,298 || 275
|-
| rowspan=1 align="center" style="background:#eee;" | בוא ויסטה
| 15 || מחוז בוה ויסטה||סאל ריי|| Boa Vista|| 12,613||631
|-
| rowspan=1 align="center" style="background:#eee;" | סאל
| 16 || מחוז סאל||אספרגוס|| Sal|| 33,347 ||219
|-
| rowspan=2 align="center" style="background:#eee;" | סאו ניקולאו
| 17 || מחוז ריביירה ברבה||ריביירה ברבה|| Ribeira Brava|| 6,978 ||225
|-
| 18 || מחוז טרפאל דה סן ניקולאו||טרפאל דה סן ניקולאו|| Tarrafal de São Nicolau || 5,261 ||119
|-
| rowspan=1 align="center" style="background:#eee;" | סאו ויסנטה סנטה לוצ'יה
| 19 ||מחוז סאו ויסנטה||מינדלו|| São Vicente|| 74,016 || 227
|-
| rowspan=3 align="center" style="background:#eee;" | סנטו אנטאו
| 20 || מחוז פורטו נובו||פורטו נובו|| Porto Novo|| 15,914	 || 564
|-
| 21 ||מחוז ריביירה גרנדה||ריביירה גרנדה|| Ribeira Grande ||15,022|| 167
|-
| 22 ||מחוז פאול||ולה דס פומבס|| Paul|| 5,696 || 54
|-
|}

קטגוריה:כף ורדה: חלוקה מנהלית
קטגוריה:רמת החלוקה המנהלית הראשונה לפי מדינה
מחוזות ליבריה

מבחינה אדמיניסטרטיבית ליבריה מחולקת ל-15 מחוזות (County). כל מחוז מחולק לנפות.

275px

{| border="1" cellspacing="0" style="border-collapse:collapse;" class="wikitable sortable"
|-
! סמל!! שם !! בירה !! שם בשפת המקור !! אוכלוסייה נכון לשנת 2008 !!שטח בקמ"ר
|-
|1 ||מחוז בומי||טובמנבורג|| Bomi || 82,036|| 1,955
|-
|2||מחוז בונג||גברנגה|| Bong || 328,919||8,099
|-
|3||מחוז גברפולו||בופולו || Gbarpolu|| 83,758||7,723
|-
|4 ||מחוז גרנד בסה||ביוקנן || Grand Bassa || 224,839||8,759
|-
|5 ||מחוז גרנד קייפ מאונט||רוברטספורט || Grand Cape Mount || 129,055||5,827 
|-
|6 ||מחוז גרנד גדה||זוודרו || Grand Gedeh|| 126,146|| 17,029
|-
|7 ||מחוז גרנד קרו||בארקליוויל || Grand Kru || 57,106||2,299
|-
|8 ||מחוז לופה||וויינג'אמה || Lofa|| 270,114||11,637
|-
|9 ||מחוז מרגיבי||קקטה || Margibi || 199,689 ||3,263
|-
|10 ||מחוז מרילנד||הרפר || Maryland|| 136,404||3,052
|-
|11 ||מחוז מנטסרדו||בנסונוויל || Montserrado|| 1,144,806|| 2,740
|-
|12 ||מחוז נימבה||סאניקוויל || Nimba || 468,088||12,043
|-
|13 ||מחוז ריברסס||ריבר סס || River Cess|| 65,862|| 4,385
|-
|14 ||מחוז נהר גאה||פיש טאון || River Gee || 67,318||5,113 
|-
|15 ||מחוז סינואה||גרינוויל || Sinoe|| 104,932||10,254
|-
|}

==קישורים חיצוניים==

קטגוריה:ליבריה: חלוקה מנהלית
זווייזדאן מיסימוביץ'

זווייזדאן מיסימוביץ (בבוסנית: Zvjezdan Misimović; נולד ב-5 ביוני 1982 במינכן) הוא כדורגלן עבר בוסני יליד גרמניה.

==קריירה==
מיסימוביץ' החל את הקריירה שלו בקבוצת המילואים של באיירן מינכן, והשתתף בשלושה משחקים בלבד בסגל הבכיר של המועדון הבווארי. בתחילת עונת 2004/2005 הוא הצטרף לבוכום, ושיחק שם במשך שלוש עונות. 

מיסימוביץ' החל לשחק בנבחרת בוסניה והרצגובינה ב-2004. 

הוא הצטרף לנירנברג בתחילת עונת 2007/2008, והבקיע שם עשרה שערים בעונתו היחידה. בתחילת עונת 2008/2009 הוא עבר לוולפסבורג, שם הוא הרבה לשחק. הוא חתם עם הנהלת וולפסבורג על חוזה שתוקפו עד 2012, וההנהלה שילמה 3.9 מיליון לירות שטרלינג תמורת כרטיס השחקן שלו.

ב-8 באפריל 2008 הוא הודיע על פרישתו מהנבחרת, והצהיר כי ברצונו להתמקד בקריירת המועדונים שלו. ימים אחדים לאחר מכן הכריזה התאחדות הכדורגל של המדינה על כך שמיסימוביץ' חזר בו מהחלטתו. הוא אף כיהן בעבר בתפקיד הקפטן של הנבחרת.

בקיץ 2010 עבר מיסימוביץ' לגלאטסראיי הטורקית. מיסימוביץ' לא הטביע את חותמו בקבוצה, ובמרץ 2011 נרכש על ידי דינמו מוסקבה תמורת 4.5 מיליון יורו, שם שיחק עד ינואר 2013 עת חתם בגוויג'ואו רנה הסינית.

==חיים אישיים==
הוריו של מיסימוביץ' הם ממוצא בוסני-סרבי. אשתו, סטפנייה, היא מקדונית. לזוג יש שלושה בנים.

==קישורים חיצוניים==

* 

==הערות שוליים==

קטגוריה:כדורגלנים בוסנים
קטגוריה:כדורגלנים גרמנים
קטגוריה:קשרי כדורגל בוסנים
קטגוריה:קשרי כדורגל גרמנים
קטגוריה:מינכן: כדורגלנים
קטגוריה:כדורגלני באיירן מינכן
קטגוריה:כדורגלני בוכום
קטגוריה:כדורגלני נירנברג
קטגוריה:כדורגלני וולפסבורג
קטגוריה:כדורגלני גלאטסראיי
קטגוריה:כדורגלני דינמו מוסקבה
קטגוריה:כדורגלני נבחרת בוסניה והרצגובינה
קטגוריה:כדורגלני מונדיאל 2014
קטגוריה:גרמנים שנולדו ב-1982
קטגוריה:בוסנים שנולדו ב-1982